REFERAT BESTYRELSESMØDE

onsdag den 15.01.2025 kl. **15.00**

mødet afholdt på Thorsvej 96, Holstebro.

Deltagere: Anne Sakariassen, Ole Bielefeldt, Mai Pedersen, Anni Kristensen,

Afbud:

Udeblevet: Jens Ovesen

Fra adm.: Forretningsfører Bendix Jensen og Trine Slot (ref).

1. **Meddelelser fra formanden**

Formanden Anne Sakariassen bød velkommen til de to nye medarbejdere i administrationen hhv. forvaltningskonsulent og lokalinspektør. De præsenterede sig selv for bestyrelsen og deres fremtidige opgaver blev drøftet.

Formanden spurgte bestyrelsen om det var en ide at afholde bestyrelsesudviklingssamtaler med hvert enkelt bestyrelsesmedlem og formand samt forretningsfører, med henblik på at afklare hvad hvert bestyrelsesmedlem kan byde ind med fremover i bestyrelsesarbejdet og hvordan kompetencerne udnyttes bedst muligt. Bestyrelsen bakkede om dette.

Formanden gav ordet til Anni Kristensen som orienterede om byggemødet i Randers den 11. januar 2025. Der var udbytte af kurset og det gav en bedre forståelse for byggeprocesserne.

(Formanden supplerede, at bestyrelsen måske fremover skal inddrages tidligere i byggeprocessen, end man har været hidtil).

1. **Mødereferat**

Ingen kommentarer til referat af 19.11.2024. Referat er godkendt og underskrevet.

1. **Meddelelser fra Administrationen**

Forretningsfører Bendix Jensen orienterede om aftale med Regionen omkring tilbud på lægeboliger i Trekanten. Bendix har ikke hørt om der kommer en lægeambulance til området endnu.

Herefter fremlagde han udkast til skrivelse til beboerne vedr. You-see.

Dansk Kabel TV er i gang med at ændre installationer.

Der skal derfor rundsendes information omring dette, så beboerne også er bekendte med organisationens beslutning vedr. Yousee. Bestyrelsen bakkede op om skrivelsen.

Forretningsføreren orienterede om Sygehusgrunden.

Bestyrelsen for Sygehusgrunden har afholdt bestyrelsesmøde den 13.01.2025. De efterlyser nu et skitesteforslag inden 28. januar 2025, på hvad vi vil med bygning 15.

Vi kan ikke nå at få udarbejdet et skitseforslag på 13 dage, men forretningsfører opfordrede til at sætte Arkitema på opgaven. Så snart skitse ligger klar, fremlægges det for organisationsbestyrelsen (evt. på mail) og efterfølgende fremlægges det for Sygehusgrundes bestyrelse.

Bestyrelsen godkendte at forretningsfører går videre med Arkitema, som laver er skriftligt oplæg og accepterede udgifter forbundet hermed.

Byggeafdelingen sættes også på opgaven.

Ift. at flytte administration må dette afventes, til vi kender planen ift. opførelse af boliger på grunden.

1. **Udlejningssituationen**

Bendix henviste til omdelte bilag med oplysning om udlejningssituationen generelt i selskabet.

LUKKET PUNKT

1. **Overtagelse af Egevænget**

Forretningsfører Bendix Jensen henviste til referat af møde mellem

Holstebro Kommune og Boligselskabet Holstebro. Kommunen ønsker at overtage Egevænget og administrationen har meldt positivt tilbage.

Bestyrelsen godkendte Kommunens overtagelse af afdelingen Egevænget til restgælden, alternativt overtagelse af hele afdelingen.

1. **Anlægsbudget afd. 1001-0**

Forretningsfører Bendix Jensen henviste til medsendte bilag/anlægsbudget og orienterer om udgifter og huslejestigning i afd. 1001-0, Rolf Krakes Vej ifm. tagudskiftning.

Skema A og B er indsendt.

1. **EU-udbud på forsikringer**

BSH´s forsikringsmægler Howden anbefaler af der afholdes EU-udbud på forsikringer.

Formanden orienterede om, at man kunne undersøge ved forsikringen, om der er gevinst ved at have glas- og kumme forsikring, eller om man vil have lav selvrisiko.

Man kan samtidig undersøge om man kan lave en billig indboforsikring i samme forbindelse, så man kan opfordre til, at beboerne får lavet en indboforsikring.

Bestyrelsen godkendte, at der afholdes EU-udbud på forsikringer.

Bestyrelsen overlod dette til Alex Lund Madsen, som vil blive præsenteret for det i marts 2025. Herefter vil bestyrelsen blive præsenteret for det.

Driftschef Alex Lund Madsen har efterfølgende oplyst, at der er mulighed for at udenlandske firmaer også kan byde ind. 2 af 3 firmaer som forventes at give bud, er udenlandske men med danske afdelinger (herunder blandt andet Gensidige og Protector).

1. **Samarbejde med almene kunstklubber (forhåndsgodkendt)**

Formand Anne Sakariassen henviste til mail af. 13.12.2024, hvor der efterfølgende er foretaget godkendelse af samarbejdet via mails fra flertallet i bestyrelsen.

En samlet bestyrelse godkendte samarbejdet med almene kunstklubber.

1. **Godkendelse af deklarationer på tinglysning**

Forretningsfører Bendix Jensen orienterede og henviste til mailkorrespondance inkl. bilag af 11.12.2024, med formand og næstformand.

I forbindelse med Boligselskabet Holstebros køb af grund på Slagterigrunden, har man også forpligtiget sig, til at skulle have tinglyst en deklaration om etablering af bydelsråd og vedtægter for spildevandslaug på Slagterigrunden.

Bestyrelsen godkendte deklaration.

Bestyrelsen besluttede at driftschef Alex Lund Madsen deltager i spildevandslauget, hvis muligt, indtil der bliver valgt en bestyrelse i afdelingen Rosenholmvej.

1. **Nybyggeri og renovering**

Intet nyt.

1. **Trekanten og helhedsplanen**

Forretningsfører Bendix Jensen orienterer om at han har meldt sig til et partnerselskabsmøde med Landsbyggefonden. vedr. Nærhed i Sundhed i Trekanten.

Realdania har sat 88 mil. kr. af til 8 kvartershuse, for at skabe fællesskab og sammenhængskraft. I Trekanten får vi del af ét af kvarterhusene hvor Real Dania, LBF, Holstebro Kommune og organisationen skal stå bag finansieringen

Organisationen godkendte at bakke op og reservere 200.000 til projektet.

1. **Status på SoMe ved Mai Pedersen**

Mai Pedersen orienterede om, at de sidste fotos er sendt til Kommunikationsafdelingen i Valby. Der har været nogle udfordringer og ting som ikke kunne lade sig gøre da Lejerbos hjemmesideprogram er et ældre program. Der ventes i spænding på at se hvordan opgaven løses i kommunikationsafdelingen. De har lovet at vende retur her efter Nytår.

Formanden supplerede med, at en evt. sammenlægning med DAB, kan medføre mere opdateret program til hjemmesider.

Maja som er ansat pr. 1. maj til at hjælpe med SoMe arbejdet, er snart uddannet designteknolog og er meget dygtig og kompetent.

Hun skal levere og udarbejde 8-10 opslag pr. mdr. og der evalueres på arbejdet til sommer. BSH betaler 2/3 af hendes løn og Lejerbo Holstebro 1/3.

Forretningsfører Bendix Jensen foreslog at lave et indslag om indboforsikring til beboerne på Sociale medier.

Formanden orienterede om, at hun var blevet kontaktet af en journalist vedr. etablering af røgalarmer i lejlighederne og for at høre om erfaringer fra Boligselskabet Holstebro, som i forvejen har opsat røgalarmer og for at sammenligne BSH og Lejerbo.

Lejerbo Holstebro vil nu arbejde videre med journalisten omkring indkøb og montering af røgalarmer i lejlighederne.

(Også det, kan der evt. laves noget om ift. SoMe).

1. **Diverse**

Revurdering af beslutning om glas- og kummeforsikring.

Alex orienterede om tekst på hjemmesiden, vi skal nok afvente med at redigere tekst, indtil vi har fået svar fra vores jurister på hvad der kan pålægges lejer.

I Lejerbo er glas- og kummeforsikring tegnet i afdelingerne og med selvrisiko på 10.000.

Udgiften vil alligevel ofte ligge i afdelingen, da beløb ofte er under 10.000/selvrisiko.

Dette tages derfor op igen. BSHs mægler, vil vende retur med anbefaling omkring glas- og kummeforsikring.

1. **Næste møde**

Næste var planlagt til 12. marts 2025.

Mødet udskydes til 13. marts 2025 kl. 15.30.

Repræsentantskabsmødet den 27. maj udsættes til den 2. juni 2025. (bestyrelsesmøde forinden samme dag).

Der er i øvrigt taget kontakt til de to BSH repræsentanter til Lejerbos Landsrepræsentantskab, ift. deltagelse.

1. **Evt.**

Mai Pedersen har deltaget i Sygehusgrundes aktørmøder. Mai skal i samarbejde med en ansat på Sygehusgrunden stå for forårsfestival på Sygehusgrunden den 17. maj 2025. Der arbejdes også med tirsdagstjek hvor foreninger byder ind med forskellige kulturelle indslag og aktiviteter. Dette prøves at bredes ud til flere dage.

Formanden orienterede kort om de næste måneders dialogmøder med DAB rundt om i landet. Forretningsfører fra Holstebro deltager i dialogmødet i Vejle den 29. januar 2025.

Mødeplan ofr afdelingsmøder er opdateret og udsendt på ny til bestyrelsen.

**Mødet hæves.**

**15.01.2025. Underskrives digital via penneo**

**Underskrift:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**